โฆษกรัฐบาล วอนชาวสวนปาล์มเข้าใจการทำงานของรัฐบาล ย้ำ “นายกฯ” ห่วงใยประชาชนทุกกลุ่ม
นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อห่วงกังวลจากกลุ่มชาวสวนปาล์มที่หวั่นว่า การปรับสูตร ให้เหลือน้ำมันดีเซลหมุนเร็วเหลือเพียง บี7 และขอความร่วมมือกำหนดค่าการตลาดที่ 1.40/ ลิตร ในเดือนธันวาคม 2564 – เดือนมีนาคม 2565 จากมติคณะกรรมการบริหารนโยบายพลังงาน (กบง.) ล่าสุด ซึ่งต้องขอความเข้าใจจากพี่น้องเกษตรชาวสวนปาล์ม รัฐบาลพยายามแก้ปัญหาราคาพลังงานทั้งระบบและพยายามอย่างที่สุดจะให้เกิดผลกระทบต่อผู้ที่ได้รับผลกระทบอย่างน้อยที่สุด อย่างไรก็ตาม ทั้งนี้ปัญหาทุกอย่าง เกี่ยวเนื่องเป็นวงจรห่วงโซ่ มีหลายกลุ่มอาชีพที่เกี่ยวข้องต้องอาศัยความเข้าใจซึ่งกันและกันในการแก้ปัญหา รัฐบาลนี้ได้ความสำคัญกับการแก้ปัญหากับเกษตรกรทุกพืช เพราะเป็นประชากรกลุ่มใหญ่ที่สุดของประเทศและมีความสำคัญต่อระบบเศรษฐกิจโฆษกประจำสำนักนายกรัฐมนตรี กล่าวอีกว่า ราคาน้ำมันโลกมีขึ้น-ลง เป็นไปตามหลักการ demand -supply และสถานการณ์โลกในระยะเวลานั้น มาตรการที่ออกมาจึงเป็นเพียงช่วงเวลาสั้นๆ จึงอยากให้ทุกกลุ่มเข้าใจความพยายามของรัฐบาลในการเร่งแก้ไขปัญหาวิกฤตเฉพาะ ซึ่งจุดมุ่งหมายคือ ผู้ประกอบการ ยังสามารถดำเนินกิจการต่อไปได้